ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 32/2547เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้า ที่ผู้รับฝากทรัพย์สินรับฝากไว้(ฉบับที่ 2)\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 137 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้เพิ่มบทนิยามคําว่า "ตัวแทนเก็บรักษาทรัพย์สิน" ระหว่างบทนิยามคําว่า "บริษัทจัดการ" และ "ศูนย์รับฝากหลักทรัพย์" ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2543 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ ลงวันที่ 19 มิถุนายน พ.ศ. 2543 ดังต่อไปนี้ " "ตัวแทนเก็บรักษาทรัพย์สิน" หมายความว่า บุคคลที่ผู้รับฝากทรัพย์สินตั้งให้เป็นตัวแทนในการปฏิบัติหน้าที่ในส่วนที่เกี่ยวกับการรับฝากทรัพย์สินของกองทุนส่วนบุคคล" ข้อ 2 ให้ยกเลิกความในข้อ 8 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2543 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ ลงวันที่ 19 มิถุนายน พ.ศ. 2543 และให้ใช้ความต่อไปนี้แทน "ข้อ 8 เว้นแต่เป็นการตั้งศูนย์รับฝากหลักทรัพย์หรือธนาคารแห่งประเทศไทย เป็นตัวแทนในการเก็บรักษาทรัพย์สิน ผู้รับฝากทรัพย์สินจะตั้งตัวแทนเก็บรักษาทรัพย์สินได้ต่อเมื่อผู้รับฝากทรัพย์สินได้รับความเห็นชอบระบบในการตั้งตัวแทนเก็บรักษาทรัพย์สินตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 31/2547 เรื่อง ระบบในการตั้งตัวแทนเก็บรักษาทรัพย์สิน ลงวันที่ 16 กรกฎาคม พ.ศ. 2547 แล้ว และต้องเป็นการแต่งตั้งบุคคลดังต่อไปนี้ (1) ผู้รับฝากทรัพย์สินที่ได้รับความเห็นชอบจากสํานักงาน1. ผู้ดูแลผลประโยชน์ของกองทุนรวม2. ผู้ที่สามารถประกอบธุรกิจการเป็นผู้รับฝากทรัพย์สินได้โดยชอบด้วยกฎหมายของประเทศใดประเทศหนึ่งที่บริษัทจัดการได้ลงทุนในหลักทรัพย์หรือทรัพย์สินเพื่อกองทุนส่วนบุคคล หรือเป็นผู้รับฝากทรัพย์สินได้โดยชอบด้วยกฎหมายของประเทศที่ผู้รับฝากทรัพย์สินตั้งอยู่" ข้อ 3 ให้เพิ่มความต่อไปนี้เป็นข้อ 8/1 ข้อ 8/2 และข้อ 8/3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2543 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ ลงวันที่ 19 มิถุนายน พ.ศ. 2543 "ข้อ 8/1 ผู้รับฝากทรัพย์สินที่ประสงค์จะตั้งตัวแทนเก็บรักษาทรัพย์สินโดยที่ยังไม่เคยได้รับความเห็นชอบระบบในการตั้งตัวแทนเก็บรักษาทรัพย์สินจากสํานักงาน ให้ผู้รับฝากทรัพย์สินยื่นคําขอความเห็นชอบระบบดังกล่าวต่อสํานักงาน ซึ่งหากสํานักงานไม่ทักท้วงเป็นลายลักษณ์อักษรภายในสิบห้าวันนับแต่วันที่สํานักงานได้รับคําขอ ให้ถือว่าผู้รับฝากทรัพย์สินได้รับความเห็นชอบระบบในการตั้งตัวแทนเก็บรักษาทรัพย์สินแล้ว ทั้งนี้ ในกรณีที่มีความจําเป็นต้องตั้งตัวแทนเก็บรักษาทรัพย์สินอย่างเร่งด่วน ผู้รับฝากทรัพย์สินอาจแจ้งต่อสํานักงานเพื่อขอทราบผลการพิจารณาก่อนครบระยะเวลาสิบห้าวันก็ได้ ข้อ 8/2 ผู้รับฝากทรัพย์สินที่ตั้งตัวแทนเก็บรักษาทรัพย์สินจะต้องแจ้งการตั้งตัวแทนดังกล่าวให้ลูกค้าทราบก่อนที่จะนําทรัพย์สินของลูกค้าไปเก็บรักษาไว้ที่ตัวแทน ข้อ 8/3 ผู้รับฝากทรัพย์สินต้องไม่ยินยอมให้ตัวแทนเก็บรักษาทรัพย์สินตั้งตัวแทนช่วงเว้นแต่ในกรณีที่บริษัทจัดการได้ลงทุนในหลักทรัพย์หรือทรัพย์สินในต่างประเทศเพื่อกองทุนส่วนบุคคลและตัวแทนช่วงสามารถเป็นผู้รับฝากทรัพย์สินได้โดยชอบด้วยกฎหมายของประเทศดังกล่าว" ข้อ 4 ให้เพิ่มความต่อไปนี้เป็นข้อ 17/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2543 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ ลงวันที่ 19 มิถุนายน พ.ศ. 2543 "ข้อ 17/1 ในกรณีที่ผู้รับฝากทรัพย์สินฝ่าฝืนหรือไม่ปฏิบัติตามข้อกําหนดแห่งประกาศนี้ สํานักงานอาจมีคําสั่งดังต่อไปนี้ (1) ห้ามมิให้รับฝากทรัพย์สินของลูกค้ารายใหม่ ทั้งนี้ ในกรณีที่เป็นการรับฝากทรัพย์สินของลูกค้ารายเดิม ให้ผู้รับฝากทรัพย์สินดําเนินการตามสัญญาเดิมได้จนกว่าสัญญานั้นจะสิ้นสุดลง (2) พักการให้ความเห็นชอบเป็นผู้รับฝากทรัพย์สินเป็นระยะเวลาตามที่สํานักงานกําหนด (3) กระทําการหรืองดเว้นกระทําการตามที่สํานักงานเห็นสมควร"ข้อ 5 ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2547 เป็นต้นไป ประกาศ ณ วันที่ 16 กรกฎาคม พ.ศ. 2547 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์---------------------------------------------------